
Laltnt miri animi nostri cum corpore commercii ..... 
leges. Ignoramus prorsus eas , quarum ope com- 
mercium hoc peragatur , partes ; ignoramus qua se 
lege et tangant , et moveant , et iterum sistant. 

De Haen — Rat. medend!. 

DE SlNGELARl NEYROSl 

DISSERTATIO. 


HAENOMENA plane mira systematis ner- 
vei nullo nunquam tempore pliysiologo- 
rum studium lacessere. Quin eadem obsta- 
cula , quae eorum operam intercipere de- 
buerint, ipsam vehementius excitasse vi- 
dentur. Nostra potissimum memoria exor- 
tum veluti certamen videtur inter insignes 
sapientia viros ad id explicandum quod ad 
multiplices ejusdem partes et arcanas actio- 
nes pertinet , atque ad singulas ejus ratio- 
nes examinandas plura veteribus ignota 
prorsus afferuntur. Sane anatomica et phy- 
siologica pulpae nervosae investigatio est 
hodie quam olim fuerit nasutior, exactior; 
prolata est per comparationem ad majorem 

animalium eadem praeditorum partem : in 
iisdem animantibus est instituta , sed alins 
hoc , alias illo tempore incrementi ij)So- 
rura , tum in sanis , tum morbo aliquo 
laborantibus : quaesitum quoque de rela- 
tionibus naturam inter, latitudinemque sen- 
silium phaenomenorum , eorumque motus, 
cum discrimine , statu , et evolutione par- 
tium in quibus ea observari contingit. Hinc 
Anatorne , Physiologia , Pathologia , ami- 
co inter se foedere copulatae , lumenque 
e physicis , et psychologicis in dies mu- 
tuantes , nervorum doctrinam in solidiorem 
scientiae formam paullatim promovent. In- 
de naturae scrutatores assidui , oculatissi- 
mique partium compagis nervosae tum of- 
ficia , tum alterius ad alteram nexum , 
tum suum cujusque , si cum aliis confe- 
ratur , discrimen in apricum ponunt, ocu- 
lisque subjiciunt. Hujusmodi sane conten- 
tiones tam audacter intendere conjectura- 
rum vim non 'sinunt, ut in lucem pro- 

feratur reconditura coraraerciuna , quod 
inter spiritum , et ipsam nervorum puljaam 
locum habet , sed locum facultatemque 
sperandi praestant fore tandem , ut com- 
j)ago et officia nobilis illius materiae , quae 
Dei Sapientissimi providentia eo creata est 
consilio , ut illam principii intelligenlis et 
immortalis opportunum redderet instrumen- 
tum , luculeutius dignoscantur. 

Nunc non ea mente quidem ut no- 
vum describamus morbum , sed tantum 
ut esponamus casum , quo illustrari queant 
officia et consensus diversarum partium 

'nervearum , nedum caussae , quae possent 

« 

eadem perturbare , in animum induximus, 
ut publici juris faceremus nostras quasdam 
observationes in morbum admorlum sin- 
gularem et novum , quo se praebebat ad- 
feclum systema nervorum ad locomotionenx 
comparatorum , quemque in Incurabilium 
nosocomio nobis sorte obtigit , ut felici 
quidem exitu curaremus. 

Kalendis Septembribus superioris anni 
( 1828 ) in altera ingentis ejus nosocomii 
statione , adolescentem invenimus octode- 
cim annos natum (*) , qui eo se contu- 
lerat opem aliquam suae quaerens infirmi- 
tati , quamvis nullam primo intuitu prae- 
seferret. Juvenis iste erat strenuus baju- 
lus , victitans ferenda aqua , florente cor- 
poris habitu , temperamento sanguineo , 
nulloque adhuc morbo laboraverat. Itaque 
in lectulo decumbebat , et hoc plane mi- 
rabamur , qnod aegrotaret , cum mihi pri- 
mum interroganti ille responsum dare co- 
natus , vix vocis sonum proferre coeperat, 
cum vehementi et generali convulsione cor- 
reptus fuit. Isthaec convulsio tandiu man- 
sit , quamdiu contentio et expletio vocis 
sive verbi quod edere optabat. Hedibat 
vero quoties aeger conabatur quidquam 


(*) Huic nomen Moysius Esposilo. Nunc in yiu 
Thoinac Aquin. domicilium habet. 

( IX ) 

pronunciare , vel nostris percontationibus 
etiam atque etiam necessariis respondere. 
Mirandum hic erat quod ejus convulsionis 
modus aut diuturnitas ejusdem vocis ces- 
satione finem habebat. Jam nemo noa vi- 
det aegri verba spasmo tam generali co- 
mitata aegre potuisse a nobis intelligi, ne- 
que prae motibus convulsivis maxillae et 
linguae satis libere proferebantur. Atque boc 
pacto morbus quippe semper ex aegri vo- 
ce exoriens ipsius suberat arbitrio. Et sa- 
ne ubi gravioribus conflictabatur convul- 
sionibus ipse sibi silentium imperabat , et 
ea ratione ad sanitatis statum reverteba- 
tur. Reapse haec morbosa adfectio cum 
caeteris functionibus oeconomiae animalis 
nullatenus cohaerebat adeo ut priori infir- 
mitatis biduo aegrotus , Pythagorae prae- 
ceptis religiose obtemperans , operas et la- 
bores pro suae vitae instituto facile obiret. 
Sed tandem ubi sensit morbum suum non 
intermitti , die , quam ante ostendimus , 

atl illum nosocomium accessit cum IV. 
Kal. Sept. in moibum incidisset. 

Jam enunciaiulum videtur quaenam 
•ratione.convulsiones istae prodebantur, quae 
plane ratio omnino singularis et insolens 
•visu mihi fuit. Siquidem sub hujusmodi 
nevrosi manebant sensus semper integri , 
semper inoffensa intelligeudi facultas , re- 
spiratio sat naturalis , palpebrae vix con- 
trahebantur cum faciei musculis , circuitio 
sanguinis vel sub vehementioribus accessi- 
bus nullam patiebatur turbationem. Adhaec 
digestionis apparatus normalis j neque ul- 
lo dolore percellebatur ' aegrotus. Itaque 
quum , ex edendae vocis incepto, nevrosis 
excitabatur , morbosa foenomena ad mo- 
tus convulsivos membrorum et trunci tan- 
-tummodo redigebantur. Hae autem con- 
vulsivae motiones constabant rapidis vi- 
brationibus extensivis , quibus fiebat ut 
truncus arrigeretur , et collum cum capi- 
te in ipsius trunci lineam tensum leviter 

quidem sed rapide quateretur j cum vero 
membra se porrigerent et tenderentur ,, te- 
tani potius rigiditatem praeseferre vide- 
bantur. Hujus spasmi vi brachia ad late- 
ra , inter se crura accedebant: sed hujusce- 
modi convulsiones n}aniis itidem participes 
non fiebant , quandoquidem iis saevien- 
tibus , digiti , cum tendi deberent ut cae- 
tera membra , in pugnum contrahebantur. 
Ut effigiem aliquam horum- phaenomeno- 
rum spasmodicorum ob oculos ponamus 
exemplum afferre non possumus adcomo- 
datius , quam quod exhibent ranae, ubi,- 
uti decet instructae , Galvanico ictu subji- 
ciuntur j pedes enim hujuscemodi animan- 
tium dum tenduntur et vigent , quatiun- 
tur. Imaginem hujus convulsionis agnosci- 
mus quoque in motibus artificiosis et ce- 
leribus scientiorum saltatorum, ubi enixius 
oscillantes pedibus aliius ab humo se 'at- 
tollere conantur. Ad summum in hac mor- 
bosa adfectione motibus ■ clonicis praedo- 

minari videptur tonici ^ phaenomenonque 
dici recte posse — clonicismum tetanicum. 

Quamvis vero inusitatus esset ipse 
morbus et vehementes ejusdem accessus ^ 
nihilo secius erat mirabilis et repentina 
ejus intermissio. Nam cessante voce, con- 
vnlsio quoque omnis sistebat , et patiens 
mali quo laboraverat duntaxat memor ad 
statum redibat integrae sanitatis. 

Hinc instituto sermone de caussis , 
e quibus ejusmodi originem sumsisset inlir- 
mitas , ex narratione ipsius aegroti , tum 
necessariorum illius , illud conjicere potui- 
mus , metum scilicet gravem paucis ante 
morbum diebus aegro inlatum , fuisse il- 
lius causam exteriorem pluris faciendam. 
Neque hercule persuadere sibi poterit quis- 
quis aestimat caussarum moralium in oeco- 
nomiam nostri corporis vim , ex occasio- 
ne illa morbum de quo hic agitur produ- 
ci minime potuisse. Saltem, deficiente quo- 
vis alio exteriori influxu, monstratae caqs* 

sae maxinaa omnium bahendea est ratio. 

' Verumlamen in dignoscendis morbis exa- 
men exteriorum caussarum , quae iisdem 
occasionem dederint, admodum raro eorum- 
dem naturam explanant rationemque me- 
dendi. M Kxorto jam morbo , externisque 
ejus caussis jam submotis , opere pretium 
est nosse potius proximam conditionem , 
quae illum in corpore retinet, secus enim 
nullo prorsus pacto rite adhiberi queat ars 
salutaris ». Quocirca aestimantes hinc ae- 
tatem , et sanguineum et acre tempera- 
mentum infirmi, oculos, faciem fervida, 
pulsus validos , functiones quasque vigen- 
tes, normales ; illinc morbi symptomata 
attendentes , quae cerebralem stimulum ni- 
si generalem , at partis alicujus certe indi- 
gitibant , nullo negotio statuimus localem 
hyperstheniam hervei systematis , quamvis 
laevem , constituere caussam morbi proxi- 
mam , atque adeo morbum ipsum qui 
symptomatibus modo memoratis palam sese 

faciebat. Id unum reliquum erat ut sedem 
ipsam hyperstheniae constitueremus , tum 
ut morbum ipsum penitius introspiceremus, 
tum ut nobis ad curandum illum viam 
muniremus expeditiorem. 

Extra omnem dubitationis aleam po- 
situm videtur conditionem morbosam ner- 
veo’ systemati haerere , tum quodvis aliud 
organum aut textum incommodis morbi 
esse expertia : sed si ex inspectis sympto- 
matis statuere lubeat quae pars potissimum 
sit adfecta , inficiendum non est inter den- 
sissimas tenebras, quibus obteguntur adhuc, 
et forsitan obtegentur aeternum functiones 
systematis cerebro-spinalis , vix fore ut vel 
per impensissimas investigationes nobis ali- 
quantulum lucis oboriatur. Cerebrum , 
ej usque involucra , cerebellum , medulla 
oblongata et spinalis procul dubio conge- 
stione vel irritatione generali erant exper- 
tia : hoc saltem nullo prodebatur phaeno- 
meno. Pars ipsa sensorii communis, ubi 

animus invenit ,instruiuentum liberrimi cu- 
jusque voluntatis actus , morbosa conditio- 
ne immunis esse debebat omnino , siqui- 
dem nullo prorsus impedimento conficie- 
bantur , ubi aeger novas inire cum rebus 
externis relationes in animum induxerat. 
Ac proinde qua pertinebant nervi , tum 
ex spina , tum ex cerebro prodeuntes , 
omnia normali statu gaudebant. 

Excipienda tantummodo sunt nervea 
filamenta quae ab octavo pare ad laryn- 
gem progrediuntur , et quorum opera vo- 
luntatis nutu vox editur. Qua de causa 
judicari recte potest nerveos hosce ramos 
duntaxat adfectos esse , verumlamen mi- 
nime in trajectu ipso , nec qua cum ner- 
vis pneumo-gastricis copulantur , quoniam 
et vocis , et sermonis functio erat inte- 
gra , morbusque constituebatur ex per- 
molesta adsocialioue quam inibant motus 
normales nervorum recurrentium cum ner- 
vis spinalibus et encephalicis motioni de- 

stlnatis. Et quemadmodum liaec societas 
locum habere debebat in ipso nervorum 
ortu ) quia voluntas ejusdem effectibus mo- 
dum ponebat , ita inferendum est pathologi- 
cam conditionem ea mesocephali parte hae- 
rere , ex qua radices postremae recurren- 
tium nervorum simul cum nervis motio- 
nis emanant. Quoniam vero in naturali 
statu voluntas solam vocem efficiens haud 
excitat alios sanos motus, mulloque minus 
morbosos , colligitur hinc in sanitatis sta- 
tu quamvis facile factu sit varios motus 
voci adjicere ipsius voluntatis opera, mo- 
tus illos esse aeque finitos et moderatos. 
Atque idcirco conditio morbosa aliqua in 
parte medullae oblongatae haerebat , vi 
cujus simul atque anima communicabat 
motus vocem imperantes , fiebat in illa 
vehemens et abnormis excitatio , qua de 
re vehementes abnormes et inviti motus 
in organis ad loco-motionem comparatis 
excitabantur —> Interim licet theoriam h^^c 


Digitized by Google 


I 


( XVII ) 

nostram exhibeat nobis indubiam ista ratio 
argumentandi : nihilominus cum nondum 
penitus dignoscamus singularum partium 
encephali functiones, cumque in recentio- 
rum operibus audaces tantummodo nisus 
ad jacienda prima veluti fundamenta or- 
ganologiae cerebralis intueamur j id li- 
benter tribuimus domicilium certum mor- 
bi , locumque , ubi excitatio imperans vo- 
cem tantas in nervos motores turbas et 
spasmos cieret , definiri adamussim non 
posse. Hac de re , historiolam hanc exi- 
miis nostri temporis physiologis ob ocu- 
los ponimus , eoque libentius , quod no- 
vum minimeque spernendum problema 
ipsis exhibere videtur enodandum ad oc- 
cultas illustrandum vias , quibus animi 
mandata in organismum permeant , quae- 
que ob novas et innormales organorum 
encephali conditiones , crebro in mirum 
insolentemque modum exterius manifestan- 
tur. Cacterum clinicos non decet nos aegrius 

hanc inscitiam ferre , quippe cum meden- 
di rationes , quae proponuntur , sunt fere 
semper eaedem. 

Interea cernere est hujusmodi adfectio- 
nem cerebralem , ejusque consensum cum 
actibus vocem imperantibus nova omnino 
esse , vel tam raro oeconomiam humani 
corporis adorta esse , ut tam multos inter 
observatores , qui eam delinearit , adhuc 
repertus fuerit nemo. Aliunde ne minimam 
quidem similitudinem prodit cum aliis ne- 
vrosibus comparata. Quin tantuin interest 
inter hanc et illas , ut maximo ex iis di- 
stet intervallo nedum quampiam earum re- 
ferat imaginem. Id unum animadvertendum 
est imaginem caeteroquin incompletam hujus 
morbi a quibusdam pueris exhiberi , qui in 
proferenda voce patiuntur ex illo conami- 
ne motus abnormes ^ violentos. Ih ipsis 
prout conteuditur excitatio imperans vo- 
cem , profertur eadem inordinate ad alios 
etiam motus. Atque haec phaenomena no- 


( XIX ) 

va offundunt luce relationes actionis, quae 
intercedunt inter diversa elementa syste-^ 
matis encephalici Intelligenliae subjecti. . 

Quonam autem vocabulo morbum 
istum signabimus ejus discernendi gratia 
ab innumeris pathologicis adfectionibus , 
quae vel interimunt omnino , vel pertur- 
bant nerveam hominis compagem ? Nos 
plus quam decet Nosologorum consuetudi- 
ni minime tribuentes qui multiplicant jam 
nimias symptomatum classes , easque albo 
adjiciunt morborum, neque nova vocabu- 
la procudendi libidine ad eos nuncupan- 
dos solliciti , libenter hic praetermisisse- 
mus verbum proponere , quo de agitur , 
signaturi, si facile indigitatu fuisset, cer- 
tum et proprium mali domicilium. Verum 
cum id fieri nondum possit , obsoleto mo- 
ri indulgendum duximus , ut illum voca- 
bulo deprompto .a phaenomenis praedomi- 
nantibus et peculiaribus , seu , uti ajunt 
palhognomonicis , indicaremus. Ac proin- 

de illud perpendentes , convulsiones in hoc 
morbo oriri cum voce , quam aeger edere 
conatur , proponimus graecum vocabulum 
» phonospasmiam » eumdem signandum. 

Sed baec hactenus de morbi diagnosi, 
atque aetiologia. Ad ejus prognosin , et 
therapiam , tum eorumdem exitum curren- 
ti calamo proponendum, gradum faciamus. 
Cum statuerimus morbum in hypersthenia 
cerebrali , et quidem circumscripta esse 
positum , et attendentes eum non ita pri- 
dem ortum sui originem caussae morali , 
quae jam evanuerit, acceptam referre, haud 
difficilem fore curatu in animam induxi- 
mus , atque hanc nervorum excitationem, 
quamvis nerveae pulpae adhaereret, neque 
constitui , neque comitari vitiis organicis , 
sed solis molecularum oscillationibus et 
dynamismo hypersthenico , vel , ut alii lo- 
quuntur , vitalitate simpliciter elata — Haec 
plane secuti principia ad statuendam mor . 
bi medicinam gradum facimus non sine 
spe illum in ipsis incunabulis edomandi. 

Quare ex cognita morbi sede et na- 
tura deducta therapia , ne ipsi nobiscum 
pugnare videremur , venae sectionem ad 
resolvendam morbosam irritationem in pri- 
mis necessariam duximus. Et quoniam sy- 
stema sanguineum suo ipso naturali robo- 
re nervosam adfectionem tuebatur , brachii 
venam incidendam primo putavimus quod 
quidem protinus factum est , sed nullo 
fere probando exitu. Caeterum ne vesti- 
gium quidem ab eodem proposito disce- 
dentes novas sanguinis emissiones praeci- 
pere non desivimus , quas recta e capite 
fieri per hirudines jussimus. Humor enim 
circumiens imminutus universe satis e/^at. 
Itaque die venae incisionem insequente , 
hirudines multas tum ad tempora tura ad 
occiput apponendas aegro curavimus , qua- 
rum opera affatim cruoris exhaustum. Ex 
hac locali copiosi sanguinis missione me- 
liorem exitum exj^ectabamus , quandoqui- 
dem in irritationibus definitis , quaeque 

in plethoiici se produnt , emissio sangui- 
nis ad partem adfeclam , praeeunte sectio- 
ne generali , morbi remissionem constituit. 
Et sane , mirabile visu ! prout crUor ex 
jmnctiunculis manabat , testabatur aegro- 
tus , et res ipsa nostris sensibus subjiciebat 
ejus malum gradatim imminui. Hoc pacto 
aliquot post horas loqui aeger coepit cum 
convulsionibus minus plane vehementibus, 
et tandem novem , ad summum decem 
horarum elapso spatio cum nondum omni- 
no defluxisset sanguis e morsiunculis , 
aeger prorsus convaluit , et liberos edit 
sonos motionibus etiam liberis sociatos , 
ut nobis quoque ex animo gratias agere , 
quod in sanitatem a nobis , Deo auxilian- 
te , restitutus esset. 

Hoc casu , qui proinde felicior fuit 
quam ut spes nostrum subjisset animum , 
praescripta a nobis praeterea alia remedia 
ad quaerendum medelae exitum salutarem ^ 
at inchoata vix ista erant , si purgationem 

